b'\n_START_ARTICLE_\nNovi \xc4\x8das (mese\xc4\x8dnik)\n_START_PARAGRAPH_\nNovi \xc4\x8das je bil mese\xc4\x8dnik Slovencev v Zdru\xc5\xbeenih dr\xc5\xbeavah Amerike, ki je izhajal od 1915 do 1928._NEWLINE_Novi \xc4\x8das je naslednik revije \xc4\x8cas, ki je izhajala v letih 1915\xe2\x80\x941927, sprva v Chicagu, od 1920 pa v Clevelandu in je bil namenjen izobra\xc5\xbeevanju ter gospodarskim in kulturnim vpra\xc5\xa1anjem. Revijo je urejal Frank Ker\xc5\xbee, ki je dajal prednost izvirnemu slovenskemu leposlovju; veliko prispevkov, zlasti poezije je napisal sam. Ko se je Ker\xc5\xbee leta 1928 vrnil v Ljubljano, se je uredni\xc5\xa1tvo revije razdelilo na ljubljanski in clevelandski del. Revijo so tiskali v Ljubljani, iz\xc5\xa1lo je le 6 \xc5\xa1tevilk, nato je list zamrl.'